समय-समय पर जाटों ने इस्लाम, ईसाईयत और अन्य कई धर्मों को अपनाया है. कुछ ने अपने अलग रास्ते भी अपनाए फिर भी समस्याओं का अंत नहीं हुआ. यह मत भी व्यक्त किया गया कि देश की व्यवस्था पर 3% लोगों का जो कब्ज़ा है उसमें बदलाव की ज़रूरत है जिससे समस्या हल होगी यानि जाटों के समुदाय (और शायद कई अन्य भी) अपनी समस्याओं का समाधान करने की स्थिति में आ जाएँगे. तब धर्म मुद्दा ही नहीं रहेगा. कुछ का मत था कि 'हिन्दू' कोई धर्म नहीं बल्कि राजनीति करने का तरीका है. (इसे सुप्रीम कोर्ट की उस टिप्पणी के परिप्रेक्ष्य में देखें जिसमें कहा गया था कि 'हिंदू' एक जीवन शैली है) 19वीं शताब्दी में हरियाणा और राजस्थान के कई जाट 'सिख' बनने के लिए तैयार हो गए थे लेकिन आर्य समाज के प्रभाव में आ गए और फिर से ब्राह्मणवाद में एडजस्ट हो गए.